Vyhodnotenie medzirezortného pripomienkového konania

Návrh nariadenia vlády Slovenskej republiky, ktorým sa vyhlasuje Chránené vtáčie územie Záhorské Pomoravie 

Spôsob pripomienkového konania	 	
Počet vznesených pripomienok, z toho zásadných	37  / 11 	
Počet vyhodnotených pripomienok	36 	
		
Počet akceptovaných pripomienok, z toho zásadných	22  / 5 	
Počet čiastočne akceptovaných pripomienok, z toho zásadných	6  / 5 	
Počet neakceptovaných pripomienok, z toho zásadných	8  / 1 	
		
Rozporové konanie (s kým, kedy, s akým výsledkom)		
Počet odstránených pripomienok		
Počet neodstránených pripomienok		

Sumarizácia vznesených pripomienok podľa subjektov
Č.	Subjekt	Pripomienky do termínu	Pripomienky po termíne	Nemali pripomienky	Vôbec nezaslali	
1 .	Úrad pre verejné obstarávanie 	 	 	x 	 	
2 .	Generálna prokuratúra Slovenskej republiky 	 	 	x 	 	
3 .	Konfederácia odborových zväzov Slovenskej republiky 	 	 	x 	 	
4 .	Asociácia zamestnávateľských zväzov a združení Slovenskej republiky 	 	 	x 	 	
5 .	Národná banka Slovenska 	 	 	x 	 	
6 .	Najvyšší kontrolný úrad Slovenskej republiky 	 	 	x 	 	
7 .	Odbor aproximácie práva sekcie vládnej legislatívy Úradu vlády SR 	5 (5o,0z) 	 	 	 	
8 .	Štatistický úrad Slovenskej republiky 	 	 	x 	 	
9 .	Správa štátnych hmotných rezerv Slovenskej republiky 	 	 	x 	 	
10 .	Ministerstvo pôdohospodárstva a rozvoja vidieka Slovenskej republiky 	4 (1o,3z) 	 	 	 	
11 .	Protimonopolný úrad Slovenskej republiky 	 	 	x 	 	
12 .	Úrad geodézie, kartografie a katastra Slovenskej republiky 	11 (5o,6z) 	 	 	 	
13 .	Ministerstvo obrany Slovenskej republiky 	 	 	x 	 	
14 .	Úrad jadrového dozoru Slovenskej republiky 	 	 	x 	 	
15 .	Úrad pre normalizáciu, metrológiu a skúšobníctvo Slovenskej republiky 	 	 	x 	 	
16 .	Ministerstvo zahraničných vecí a európskych záležitostí Slovenskej republiky 	 	 	x 	 	
17 .	Ministerstvo hospodárstva Slovenskej republiky 	 	 	x 	 	
18 .	Úrad vlády Slovenskej republiky 	 	 	 	x 	
19 .	Ministerstvo zdravotníctva Slovenskej republiky 	 	 	x 	 	
20 .	Ministerstvo práce, sociálnych vecí a rodiny Slovenskej republiky 	 	 	x 	 	
21 .	Ministerstvo financií Slovenskej republiky 	3 (3o,0z) 	 	 	 	
22 .	Najvyšší súd Slovenskej republiky 	 	 	 	x 	
23 .	Ministerstvo spravodlivosti Slovenskej republiky 	 	 	x 	 	
24 .	Národný bezpečnostný úrad 	 	 	x 	 	
25 .	Ministerstvo dopravy, výstavby a regionálneho rozvoja Slovenskej republiky 	3 (3o,0z) 	 	 	 	
26 .	Úrad priemyselného vlastníctva Slovenskej republiky 	 	 	x 	 	
27 .	Ministerstvo životného prostredia Slovenskej republiky  	 	 	 	x 	
28 .	Ministerstvo školstva, vedy, výskumu a športu Slovenskej republiky 	 	 	x 	 	
29 .	Ministerstvo kultúry Slovenskej republiky 	2 (2o,0z) 	 	 	 	
30 .	Ministerstvo vnútra Slovenskej republiky 	4 (4o,0z) 	 	 	 	
31 .	Slovenská poľnohospodárska a potravinárska komora 	5 (3o,2z) 	 	 	 	
	SPOLU	37 (26o,11z) 	0 (0o,0z) 	20 	3 	

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná	

Subjekt	Pripomienka	Typ	Vyh.	Spôsob vyhodnotenia	
OAP SVL ÚV SR 	K skutkovému stavu nesprávnej transpozície a uplatňovania ustanovení smernice Európskeho Parlamentu a Rady 2009/147/ES z 30. novembra 2009 o ochrane voľne žijúceho vtáctva (kodifikované znenie) 
1. V súlade s odôvodneným stanoviskom Komisie – Porušenie č. 2012/4003 bod 1 ods. 4 a bod 2 ods. 5 sa Slovenská republika zaviazala stanoviť celoročné zóny bez lovu v určitých zónach osobitne chránených území Záhorské pomoravie (v častiach územia – Adamovské štrkoviská, VN Petrova Ves, Panská Morava, Jakubovské rybníky a Raudaz - Rudavské jazero) a v chránenom vtáčom území Dunajské Luhy. Predloženým návrhom nariadenia vlády Slovenskej republiky sa vyhlasuje chránené vtáčie územie Záhorské Pomoravie. Návrhom sa zabezpečuje ochrana husí zákazom lovu na územiach podľa prílohy č. 4 (časti Záhorského Pomoravia). Žiadame predkladateľa zabezpečiť ochranu husí zákazom lovu aj v chránenom vtáčom území Dunajské Luhy. 
 	O 	N 	V nadväznosti na odôvodnené stanovisko bola ochrana divých husí v chránenom vtáčom území Dunajské Luhy zabezpečená vyhláškou č. 466/2013 Z.z., ktorou sa mení a dopĺňa vyhláška Ministerstva životného prostredia Slovenskej republiky č. 440/2008 Z.z., ktorou sa vyhlasuje Chránené vtáčie územie Dunajské luhy. 	
OAP SVL ÚV SR 	K skutkovému stavu nesprávnej transpozície a uplatňovania ustanovení smernice Európskeho Parlamentu a Rady 2009/147/ES z 30. novembra 2009 o ochrane voľne žijúceho vtáctva (kodifikované znenie) 
2. Zároveň upozorňujeme, že súčasťou prílohy č. 4 nie je časť chráneného vtáčieho územia Záhorské pomoravie – VN Petrová Ves. Žiadame do prílohy uvedené územie doplniť. 
 	O 	N 	Vodná nádrž Petrova Ves sa nenachádza v Chránenom vtáčom území Záhorské Pomoravie. Práve preto nebola zaradená do prílohy č. 4. 
Vyhlásením zvyšných troch zón bola splnená požiadavka Európskej komisie na ochranu zimujúcich populácií husí. 
 	
OAP SVL ÚV SR 	Všeobecne k návrhu  
Žiadame vypracovať tabuľku zhody k návrhom nariadenia vlády transponovaným ustanoveniam smernice 2009/147/ES. 	O 	N 	Transpozícia ustanovení smernice týkajúca sa chránených vtáčích území smernice 2009/147/ES bola vykonaná zákonom. čl. 4 ods. 2 do § 26 ods. 1, čl. 4 ods. 3 do § 26 ods. 5. 	
OAP SVL ÚV SR 	K § 2 ods. 1 písm. j 
Slovenská republika sa zaviazala stanoviť celoročné zóny bez lovu v určitých zónach osobitne chránených území. Upozorňujeme tiež, že návrhom nie je zabezpečená celoročná ochrana husí zákazom lovu. V prípade, že zákaz lovu nebude rozšírený na celý rok, odporúčame v záujme náležitej transpozície smernice 2009/147/ES predkladateľovi začiatok obdobia zákazu lovu ustanoviť aspoň na skorší dátum. Podľa informácie o poklese populácie husí v dôsledku lovu uvedenej v odôvodnenom stanovisku je chránené vtáctvo plne usídlené na svojich zimoviskách už na začiatku decembra.  	O 	N 	Pri časovom vymedzení zákazu lovu sa zohľadňovali výsledky monitoringu ŠOP SR ohľadne populácií husí v celom území chráneného vtáčieho územia, ktorý bol vykonaný z dôvodu potreby riešenia situácie v súvislosti s konaním č. 2012/4003.  	
OAP SVL ÚV SR 	K § 2 ods. 2 
Ustanovenie § 2 ods. 2 žiadame z návrhu vypustiť. Uvedená právomoc okresného úradu je už ustanovená v § 68 písm. j) zákona č. 543/2002 Z. z. o ochrane prírody a krajiny a navrhnuté ustanovenie § 2 ods. 2 ju nijak nešpecifikuje. 	O 	A 	Z § 2 bol vypustený odsek 2. 	
MPRV SR 	všeobecne 
V celom texte nariadenia nahradiť slová "hektáre" a "metre" za ich symboly "ha" a "m" 	O 	N 	V texte právneho predpisu sa jednotne používajú merné jednotky bez skratiek. 	
MPRV SR 	§ 2 ods. 1 písm. g) 
Doplniť "poľovnícku stráž". 
Odôvodnenie: Tieto ostrovy sú súčasťou poľovného revíru, kde je potrebné vykonávať kontrolnú činnosť. 	Z 	A 	 	
MPRV SR 	§ 2 ods. 2 
V odseku 2 za slová "písm. c)" vložiť čiarku a doplniť slová "začiatok časového obmedzenia v intervale podľa odseku 1 písm. j)". 
Odôvodnenie: Vzhľadom na potrebu ochrany poľnohospodárskych pozemkov v čase, kedy ešte nie sú tieto územia využívané ako zimoviská voľne žijúcich druhov husí. 	Z 	N 	Rozporové konanie. Rozpor odstránený. 
Pri časovom vymedzení zákazu lovu sa zohľadňovali výsledky monitoringu ŠOP SR ohľadne populácií husí v celom území chráneného vtáčieho územia, ktorý bol vykonaný z dôvodu potreby riešenia situácie v súvislosti s konaním č. 2012/4003. 
 	
MPRV SR 	prílohe č. 4 
V texte prílohy nahradiť slovo "časť" adekvátnym špecifikovaním. 
Odôvodnenie: 
Vo vymedzení konkrétnych pozemkov je používané slovo "časť", z praktického hľadiska nie je možné realizovať zákaz podľa § 2 ods. 1 písm. j) nakoľko nie je jasné, na ktorú časť pozemku sa vzťahuje. 	Z 	A 	Rozporové konanie. Rozpor odstránený. 
Časti parciel budú vymedzené lomovými bodmi, táto skutočnosť je premietnutá doplnením textu do príloh 1 až 4 v tom smere, že sa vymedzenie hraníc (tak chráneného vtáčieho územia ako aj jednotlivých ekologicko funkčných priestorov) dopĺňa o určenie technického podkladu pre zápis priebehu hranice, ktorým je zjednodušený operát geometrického plánu. 	
ÚGKK SR 	k vlastnému materiálu 
V celom texte návrhu nariadenia navrhujeme slová „intravilán obce“ nahradiť slovami „zastavané územie obce“ a zadefinovať, že ide o hranicu zobrazenú k 1.1.1990 do odtlačkov katastrálnych máp, a to napríklad poznámkou pod čiarou k odkazu na § 2 písm. i) zákona č. 220/2004 Z. z. o ochrane a využívaní poľnohospodárskej pôdy a o zmene zákona č. 245/2003 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení neskorších predpisov. 

Odôvodnenie: 
Právny poriadok Slovenskej republiky používa pojem „zastavané územie obce“ a nie pojem „intravilán obce“, uvedenú zmenu preto navrhujeme vykonať z dôvodu používania jednotných pojmov s rovnakým významom. Kataster nehnuteľností eviduje hranicu zastavaného územia obce v súlade s jej definíciou v § 2 písm. i) zákona č. 220/2004 Z. z. Nakoľko náš právny poriadok pozná ešte jednu, odlišnú definíciu zastavaného územia obce, ktorú upravuje zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov, navrhujeme pre jednoznačnejšie rozlíšenie uviesť poznámku pod čiarou, ktorá by odkazovala na definíciu uvedenú v zákone č. 220/2004 Z. z. 
 	O 	ČA 	Neakceptovaná časť pripomienky pokiaĺ ide o zadefinovanie hranice. Pri úprave hranice CHVÚ boli zohľadnené územné plány, ktoré boli platné pred vydaním pôvodnej vyhlášky o CHVÚ (t.j. pred 16.4.2010).  	
ÚGKK SR 	k § 1 ods. 1 
V § 1 ods. 1 navrhujeme slová „na účel zabezpečenia priaznivého stavu“ nahradiť slovami „s cieľom zabezpečiť priaznivý stav“ a slová „zabezpečenia podmienok“ nahradiť slovami „zabezpečiť podmienky“, a to z dôvodu lepšej štylizácie textu. 	O 	N 	Jednotnosť terminológie. Zákon pri vymedzení chráneného vtáčieho územia používa slová "na účel zabezpečenia" - § 26 ods. 1. 	
ÚGKK SR 	k § 1 ods. 2, k prílohe č. 1 k časti "Katastrálne územie Pomoravské Lúky" 
V § 1 ods. 2 žiadame slová „Primoravské Lúky“ nahradiť slovami „Primoravské lúky“ a zároveň dôsledne používať tieto slová v ďalšom texte návrhu, a to z dôvodu používania správneho názvu katastrálneho územia. 

Túto pripomienku považujeme za zásadnú. 
 	Z 	A 	 	
ÚGKK SR 	k § 2 ods. 1 písm. h) 
V § 2 ods. 1 písm. h) žiadame slová „vodnej plochy Oširíd“ nahradiť slovami „vodnej plochy pri poli Ošríd“, a to z dôvodu používania správneho názvu. 	Z 	ČA 	Rozporové konanie. Rozpor odstránený. 
Namietaný pojem upravil na „vodná plocha Ošríd“. 
Vzhľadom na akceptovanie pripomienky Slovenskej potravinárskej a poľnohospodárskej komory na rozporovom konaní nie je pripomienka už relevatná. V písm. h) bola vypustená výnimka zo zakázanej činnosti ktorá sa vzťahovala na túto vodnú plochu. V inej časti textu sa táto vodná plocha neuvádza.  	
ÚGKK SR 	k § 3 
Znenie § 3 navrhujeme upraviť nasledovne: 

„Mapy, v ktorých sú zakreslené hranice chráneného vtáčieho územia sú uložené na Ministerstve životného prostredia Slovenskej republiky. Na Okresnom úrade Bratislava, na Okresnom úrade Trnava, na Okresnom úrade Malacky, na Okresnom úrade Senica a na Okresnom úrade Skalica sú uložené grafické podklady, v ktorých je zakreslená časť hranice chráneného vtáčieho územia, podľa územnej pôsobnosti príslušného okresného úradu.“. 
 	O 	A 	 	
ÚGKK SR 	k prílohe č. 1 k nariadeniu - časť Vonkajšia hranica 
Žiadame slová „štrkoviska Boričky II“ nahradiť slovami „štrkoviska Boričky“ a slová „Baďurovského rybníka (Starý rybník)“ nahradiť slovami „Baďurovských rybníkov“, a to z dôvodu používania správneho názvu. 

Túto pripomienku považujeme za zásadnú. 
 	Z 	ČA 	Rozporové konanie. Rozpor odstránený. 
Pojem „štrkovisko Boričky II“ sa upravil na „severné štrkovisko Boričky“ . 
Pojem „Baďurovské rybníky“ bol akceptovaný. 
 	
ÚGKK SR 	k prílohe č. 1 k nariadeniu - časť Vnútorné hranice 
Navrhujeme slová „Oblasť Adamovské jazerá“ nahradiť slovami „Oblasť Adamovské štrkoviská“. 
Navrhujeme slová „okrajom štrkoviska II“ nahradiť slovami „okrajom severného štrkoviska“. 
Navrhujeme slová „Severným brehom štrkoviska I“ nahradiť slovami „Severným brehom južného štrkoviska“. 
Žiadame slová „Záchytného utečeneckého tábore Adamov – Gbely“ nahradiť slovami „adamovského záchytného utečeneckého tábora“. 

Túto pripomienku považujeme za zásadnú. 
 	Z 	A 	Rozporové konanie. Rozpor odstránený. 	
ÚGKK SR 	k časti "Katastrálne územie Gbely" 
V časti „Katastrálne územie Gbely“ je uvedená parcela „3484/1 časť“, čo je však v nesúlade s prílohou č. 3 k návrhu nariadenia, kde je uvedená celá parcela č. 3484/1. 
Rozpor vidíme v tom, že chránené územie je vyhlásené iba na časť parcely č. 3484/1, ale zákaz vykonávať činnosti podľa § 2 ods. 1 písm. f) sa vzťahuje na celú parcelu č. 3484/1. V tejto súvislosti navrhujeme preveriť súlad všetkých parciel prílohy č. 1 voči prílohám č. 2, 3 a 4. 
 	O 	A 	Bola vykonaná kontrola parciel, z ktorých sú uvedené v CHVÚ len ich časti.  	
ÚGKK SR 	k prílohe č. 2 k nariadeniu 
Žiadame slová „Panská Morávka“ nahradiť slovami „Moravka“. 
Navrhujeme slová „v katastrálnych územiach Malé Leváre“ nahradiť slovami „v katastrálnom území Malé Leváre“. 
Žiadame slová „Devínskeho Jazera (Hajprot, Majsterka, Bezodné za hrádzou)“ nahradiť slovami „Devínskeho jazera (Hajbrod, Majsterka, Bezodné)“. 
Navrhujeme slová „Mŕtve rameno Kopčany Háj (91 – 92 km)“ nahradiť slovami „Štrkovisko Kopčany“. 

Túto pripomienku považujeme za zásadnú. 
 	Z 	ČA 	Rozporové konanie. Rozpor odstránený. 
Po vzájomnom vysvetlení sa namietaný pojem „„Mŕtve rameno Kopčany Háj (91 – 92 km)“ nahradil pojmom „Mŕtve rameno Háj v kilometri 91 - 92“. 
Pojem „Devínskeho Jazera“ sa nahradí pojmom „Devínskeho jazera“. 
Pojem „Bezodné za hrádzou“ sa nahradí pojmom „Bezodné v časti za hrádzou“. 
Pojem „Hajprot“ sa nahradí pojmom „Hajbrod“. 
Pripomienka týkajúca sa k.ú. Malé Leváre bola akceptovaná. 
K pojmu „Panská Morávka“ sa požiada o štandardizáciu názvu Názvoslovnú komisiu ÚGKK SR. 
 	
ÚGKK SR 	k prílohe č. 3 k nariadeniu 
Navrhujeme slová „Adamovské jazero I“ nahradiť slovami „Adamovské štrkoviská“. 
Navrhujeme slová „Adamovské jazero II“ nahradiť slovami „Adamovské štrkoviská“. 
Žiadame slová „Rudavné jazero a Panská Morávka“ nahradiť slovami „Rudavné jazero a Moravka“. 

Túto pripomienku považujeme za zásadnú. 
 	Z 	ČA 	Rozporové konanie. Rozpor odstránený. 
Rovnako ako k pripomienke k prílohe č. 1 k nariadeniu - časť Vnútorné hranice sa pojem Adamovské jazero I“ nahradí pojmom „južné Adamovské štrkovisko“ a pojem „Adamovské jazero II“ pojmom „južné Adamovské štrkovisko“ 
Pripomienka ohľadne „Panskej Morávky“ je totožná s pripomienku k prílohe č. 2“. 
 	
ÚGKK SR 	k dôvodovej správe - osobitná časť 
K odseku 1 navrhujeme prvú vetu upraviť nasledovne: 

„Vymedzuje sa účel (predmet) vyhlásenia chráneného vtáčieho územia s taxatívnym výpočtom druhov vtákov, na ochranu biotopov, pre ktorých sa územie vyhlasuje.“. 

K odseku 2 navrhujeme upraviť druhú vetu nasledovne: 

„Katastrálne územie Uhlisko bolo zlúčené s katastrálnym územím Kúty, katastrálne územie Kameň bolo zlúčené s katastrálnym územím Sekule, katastrálne územie Štepnice bolo zlúčené s katastrálnym územím Brodské, katastrálne územie Struha bolo zlúčené s katastrálnym územím Kopčany, katastrálne územie Pláňavy bolo zlúčené s katastrálnym územím Holíč, katastrálne územie Seče bolo zlúčené s katastrálnym územím Skalica, katastrálne územie Dolná Čiernohorská bolo zlúčené s katastrálnym územím Záhajné, časť katastrálneho územie Letničie bola premenovaná na katastrálne územie Rúbanice, časť katastrálneho územia Petrova Ves bola premenovaná na katastrálne územie Prímoravské lúky, časť katastrálneho územia Radimov bola premenovaná na katastrálne územie Záhajné a časť katastrálneho územia Unín bola premenovaná na katastrálne územie Sedlište.“. 

K odseku 2 navrhujeme upraviť siedmu vetu nasledovne: 

„V katastrálnych územiach po zápise projektov pozemkových úprav do katastra nehnuteľností sú výmery vypočítané s vyššou presnosťou.“. 
K odseku 2 navrhujeme upraviť poslednú vetu nasledovne: 

„Ďalšie zmeny v katastrálnych územiach a parcelách sú spôsobené aktualizáciou katastra nehnuteľností a jeho spresňovaním v rámci projektov pozemkových úprav.“. 
 	O 	A 	 	
MF SR 	Všeobecne 
Beriem na vedomie, že návrh nebude mať vplyv na rozpočet verejnej správy ani na informatizáciu spoločnosti.  	O 	A 	 	
MF SR 	Všeobecne 
Návrh odporúčam prehodnotiť v kontexte s Ústavou SR, pretože by mohol byť posúdený ako nesúladný s jej čl. 2 ods. 2 (§ 2 ods. 2), pretože upravuje konanie štátneho orgánu a s jej čl. 123 (§ 2 ods. 2 a § 3) z dôvodu možného nesúladu so splnomocňovacím ustanovením vykonávaného zákona.  	O 	A 	Nová úprava § 2. 	
MF SR 	Všeobecne 
Návrh je potrebné zosúladiť s Legislatívnymi pravidlami vlády SR (LPV) (napr. v prílohách č. 2 a 4 citáciu vnútorných odkazov v nadpisoch príloh zosúladiť s bodom 58 prílohy č. 5 LPV).  	O 	A 	 	
MDVaRR SR 	K úvodnej vete 
Odporúčame v úvodnej vete vložiť za slová ,,o ochrane prírody a krajiny“ slová ,,v znení zákona č. 506/2013 Z. z.“. 

 	O 	A 	 	
MDVaRR SR 	K § 2 
V § 2 ods. 1 uvádzacej vety odporúčame nahradiť slová ,,sa považuje“ slovami ,,sa považujú“. 
 	O 	A 	 	
MDVaRR SR 	K § 2 
V § 2 ods. 1 písm. g) odporúčame vložiť za slová ,,stráže prírody“ čiarku a slová ,,plavebných inšpektorov3)“ . 
Poznámka pod čiarou k odkazu 3) znie: 
„3) § 39d ods. 2 zákona č. 338/2000 Z. z. o vnútrozemskej plavbe a o zmene a doplnení niektorých zákonov v znení neskorších predpisov“. 
Pôvodnú poznámku pod čiarou č. 3 prečíslovať na č. 4. 
Odôvodnenie: 
Doplnenie žiadame s cieľom realizácie úloh Dopravného úradu – Divízie vnútrozemskej plavby, aby sa vstup plavebných inšpektorov na riečne ostrovy nepovažoval za činnosť, ktorá by mala negatívny vplyv na predmet ochrany chráneného vtáčieho územia. 
 	O 	A 	 	
MK SR 	K predkladacej správe 
v odseku 1 odporúčame slovo "Európske" nahradiť slovom "Európskeho". 
Odôvodnenie: 
Zosúladenie s gramatickým pádom predmetu. 	O 	A 	 	
MK SR 	K vlastnému materiálu 
V § 1 ods. 2 odporúčame slovo "katastrálnym" nahradiť slovom "katastrálnych". 
Odôvodnenie: 
Ako k predkladacej správe. 	O 	A 	 	
MV SR 	§ 2 ods. 1 písm. d) 
V § 2 ods. 1 písm. d) navrhujeme doplniť za číslovkou 30 bodku. 	O 	A 	 	
MV SR 	K prílohe č. 1 
Pri vymedzení vnútornej hranice oblasti Suchohrad, ktoré sa nachádza v Prílohe č. 1 návrhu nariadeniu vlády, je potrebné slovo „nachádzajúca“ nahradiť slovom „nachádza“. 	O 	A 	 	
MV SR 	K prílohe č. 4 
V nadpise Prílohy č. 4 návrhu nariadenia vlády navrhujeme za slovom „ods. 1“ zmeniť čiarku na bodku. 	O 	A 	 	
MV SR 	Všeobecná časť dôvodovej správy 
Vo všeobecnej časti dôvodovej správy návrhu nariadenia je potrebné za slovom „v nadväznosti“ doplniť slovo „na“. 

 	O 	A 	 	
SPPK 	K § 2 ods. 1 písm. a)  
V § 2 ods. 1 písmeno a) odporúčame pojem "v blízkosti " upresniť a uviesť približnú vzdialenosť. 

Odôvodnenie: 
Požiadavka z dôvodu jednoznačnosti ustanovenia. 
 	O 	N 	Okresný úrad určuje rozhodnutím podľa § 68 písm. j) územné obmedzenie tejto činnosti. 	
SPPK 	K § 2 ods. 1 písm. j) 
Obmedzenie poľovníckej činnosti od decembra do marca môže byť kontraproduktívne, nakoľko vtáky môžu byť resp. budú negatívne ovplyvnené líškou, zároveň je potrebné regulovať diviaky. Ochranu odporúčame riešiť v súčinnosti s poľovníckou organizáciou. 
 	O 	A 	Pri časovom vymedzení zákazu lovu sa zohľadňovali výsledky monitoring populácií husí v celom území chráneného vtáčieho územia vykonaného ŠOP SR, ktorý bol vykonaný z dôvodu potreby riešenia situácie v súvislosti s konaním č. 2012/4003. 	
SPPK 	K § 2 ods.1 písm. h) 
Za činnosti, ktoré môžu mať negatívny vplyv na predmet ochrany CHVÚ, sa považuje 
h) od 1. augusta do konca februára plavba alebo státie s vodným skútrom alebo plavidlom rýchlostného vodného motorizmu, okrem vodnej plochy Oširíd v katastrálnom území Sekule. 

Navrhujeme, aby zákaz plavby alebo státia s vodným skútrom alebo plavidlom rýchlostného vodného motorizmu od 1. augusta do konca februára platil aj na vodnej ploche Oširíd v katastrálnom území obce Sekule. 

Odôvodnenie: Povolenie výnimky zo zákazu plavby vodným skútrom alebo iným rýchlostným plavidlom na uvedenej vodnej ploche, ktorá je súčasťou CHVU Záhorské Pomoravie je nelogické a môže mať negatívny dopad na predmet ochrany tohto územia (rušenie vtáctva na vodných a pobrežných biotopoch). 
 	Z 	A 	Rozporové konanie. Rozpor odstránený. 	
SPPK 	K § 2 ods. 1 písm. e) a prílohe č. 2 Časť chráneného vtáčieho územia, kde je zakázané vykonávať činnosť podľa § 2 ods. 1. písm. e) 
Vo vzťahu k nasledujúcim častiam chráneného vtáčieho územia vymedzeným v prílohe č. 2: 

"Lepňa, Stará Morava – zákaz platí pre celú vodnú plochu, Panská Morávka – zákaz platí pre celú vodnú plochu, Rudavné jazero – zákaz platí pre vnútornú časť a okrajové úseky vodnej plochy" 

navrhujeme úpravu časového obmedzenia zákazu vykonávania práva rybárstva v § 2 ods. 1 písm. e) na: "od 1. mája do 31. mája" v časti uvedených revírov, ktorá je bližšie k ochrannej protipovodňovej hrádzi. V ostatných častiach revírov, teda na strane, ktorá je bližšie k hlavnému toku rieky Morava súhlasíme s ponechaním obmedzenia výkonu rybárskeho práva tak, ako je v návrhu uvedené, t.j. od 1. mája do 30. júna. 

Odôvodnenie: 

Podľa vyjadrenia Slovenského rybárskeho zväzu uvedené revíry obhospodaruje organizačná zložka - Miestna organizácia SRZ Malé Leváre - Veľké Leváre, ktorá patrí medzi organizácie SRZ s malou členskou základňou. Uvedené revíry sú pre držiteľov povolení na rybolov ťažšie prístupné, a tým aj málo navštevované a povolenie výkonu rybárskeho práva od 1. júna v častiach uvedených revírov by nemalo negatívny dopad na hniezdiace vtáctvo v tomto období a neohrozilo by ich rozmnožovanie. 

 	Z 	ČA 	Rozporové konanie. Rozpor odstránený. Vo vzťahu k Lepňa, Stará Morava nebude platiť zákaz na celú vodnú plochu. Územné obmedzenie sa upraví v texte prílohy nasledovne: „Lepňa, Stará Morava – zákaz platí pre vodnú plochu, okrem časti zo strany protipovodňovej hrádze“.